IX. bojna Rafael vitez Boban
Deveta bojna "Rafael vitez Boban" bila je jedinica Hrvatskih obrambenih snaga (HOS) tijekom Domovinskog rata u Hrvatskoj. Ime je dobila po Rafaelu Bobanu, ustaškom pukovniku i generalu Hrvatskih oružanih snaga iz Drugog svjetskog rata (1941.-1945.), koji je počino mnoge ratne zločine nad ratnim zarobljenicima i civilima posebno u Podravini te time u fašističkoj tvorevini NDH zaslužio titulu "viteza". Djelovala je uglavnom u Dalmaciji, ali i u drugim dijelovima Republike Hrvatske, te u Hercegovini.

Pri svečanim postrojavanjima povodom dana tzv. NDH, ova postrojba je nosila uniforme Crne legije, najzloglasnije postrojbe Ustaške vojnice. Smatrali su se nasljednicima te zloglasne postrojbe, nasljednicima Pavelića, Bobana i Francetića. Sami sebe nazivaju ustašama, veličaju tzv. NDH i za cilj imaju dolazak na njene granice. Na dan tzv. NDH paradirali su po splitskim ulicama, zastrašivajući prolaznike: ustaškim koračnicama, obučeni u ustaške uniforme s ustaškim kapama, dok im se pukovnik Marko Skejo poput ustaškog časnika vozio u klasičnom mercedesu. Pri tom su salutirali ustaškim pozdravima: "Za dom - Spremni!", "Za koga - za Poglavnika!" i "Što smo mi - Ustaše!".

Bojna "Rafael" je kroz 1993. i 1994. etnički čistila Split deportacijama iz stanova. Oni nisu provaljivali u prazne stanove. Razbijali su vrata dok su obitelji bile unutra, upadali naoružani, prijetili ženama i djeci, mlatili svakoga tko je, a takvi su bili rijetki, imao petlje da im se suprotstavi. Samo u gradu Splitu je bilo oko 800 takvih deložacija. Aktiviste i novinare koji su pratili i pokušavali spriječiti nasilne deložacije bi znali držati kao taoce prijeteći eksplozivom.

Službeno ustrojavanje

Postrojba je službeno ustrojena kao bojna HOS-a 2. studenog 1991. po zapovjedi Dobroslava Parage (kao vrhovnog zapovjednika HOS-a) i Ante Đapića (kao vršitelja dužnosti načelnika Ratnog stožera HOS-a), pri čemu je dobila službeni naziv IX. bojna HOS-a, jer je bila deveta po redu u sastavu HOS-a. Istom zapovjedi Jozo Radanović dobio je čin bojnika i imenovan je zapovjednikom HOS-a za srednju Dalmaciju. Krajem studenog, jedan vod IX. bojne HOS-a, pod zapovjedništvom Ivana Perkušića "Barbe" ili  "Ustaše" odlazi kao pojačanje hrvatskim snagama u obrani Dubrovnika. Ostali vodovi IX. bojne služili su kao popuna ostalim postrojbama HV-a na području Dalmacije. Početkom prosinca 1991. Jozo Radanović je od strane vodstva HSP-a promaknut u dopukovnika HOS-a.

Ukidanje i ponovno osnivanje
Nakon što je 13. siječnja 1992. Island priznao Hrvatsku, Jozo Radanović donosi odluku o ukidanju IX. bojne kao dragovoljačke postrojbe. 15. siječnja 1992. IX. bojna je rasformirana a najveći dio njezinih pripadnika se profesionalizira u Četvrtoj brigadi. Tu odluku vodstvo HSP-a nije prihvatilo. Nad preostalim dijelom HOS-a u Splitu zapovjedao je prvo Juro Jukić a zatim Ivan Vuletić, da bi na kraju 1. srpnja zapovjedanje preuzeo Marko Skejo, koji je okupio raštrkane vodove IX. bojne iz ostalih brigada. Time je IX. bojna "Rafael vitez Boban" ponovno ustrojena, ovaj put kao profesionalna postrojba u sastavu 114. brigade. Mada se svela na veličinu ojačane satnije, postrojba je pod svojim starim nazivom službeno ušla u sastav 114. brigade tijekom srpnja 1992. godine.

Reference

Oružane snage Republike Hrvatske